Document ID: /roh_data/filtered/Billingualer_Corpus_interleaved-de-rm.jsonl.gz/503

This is a text translated from German to Rumantsch Grischun.
Ausbildung im Gesundheits- und Sozialwesen koordinieren

Die Berufsschule für Gesundheits- und Krankenpflege, die Bündner Frauenschule, die interkonfessionelle bündnerische Schule für Gesundheits- und Krankenpflege und die Bündner Schule für Pflege sollen in ein neues kantonales Ausbildungszentrum für Berufe im Gesundheits- und Sozialwesen überführt werden. Vier Schulen (zwei Dienststellen und zwei Stiftungen), unterschiedlich gross, unterschiedlich strukturiert und in unterschiedlichen Kernbereichen tätig, schliessen sich zu einer neuen Schule zusammen. Die Regierung nimmt Kenntnis vom Überführungskonzept der vier Schulen in eine neue Struktur. Dieses ist von einem Projektausschuss und den Leitungen der vier Schulen erarbeitet worden. Es enthält die wichtigsten Grundsätze und Planungsleitlinien. Die neue Schule wird entsprechend den Bildungsstufen in Leistungszentren gegliedert. Sie soll mit allen bisherigen Mitarbeiterinnen und Mitarbeitern der vier Schulen aufgebaut werden. Der Start mit dem berufsgestützten Ausbildungsweg Gesundheit und Soziales ist im Jahr 2004 vorgesehen. Vorgängig wird sich das Volk zu einer entsprechenden Gesetzesvorlage äussern können.

Kulturbeiträge

Es werden Beiträge und Defizitgarantien im Gesamtbetrag von 203'500 Franken an die folgenden kulturellen Werke und Veranstaltungen geleistet:

- Aufführungen der Oper "Don Giovanni" von Wolfgang Amadeus Mozart durch den Verein Schloss Oper Haldenstein vom 10. bis 26. August 2001,

- Konzertreihe "Wald Haus Musik" vom 14. bis 28. Juli 2001 in Flims,

- Herausgabe einer CD und einer Chronik durch den Chor viril Breil aus Anlass seines 100-jährigen Bestehens,

- Veranstaltungsprogramm der Klibühni von April bis Dezember 2001

- Achte Alpine Kulturtage Thusis vom 21. bis 26. August 2001,

- Drei Ausstellungen zeitgenössischer Kunst im Sommer/Herbst 2001 in der "Rimessa Castelmur" in Stampa/Coltura,

- Ausstellungen "Die Schaukel" und "Aus Sammlungen" im Jahr 2001 im Gelben Haus in Flims,

- Ausstellung "Der Freistaat der drei Bünde - seine grosse Bedeutung im europäischen Geschehen" vom 22. Juli bis 17. August 2001 in der Chesa Planta in Zuoz,

- Aufführungen des Stücks "Zisca" im Juni 2001 an sieben Orten im Kanton durch die Theatergruppe "Palc ladin",

- Aufführungen des Stücks "Ei catscha primavera" ("Frühlings Erwachen" von Frank Wedekind) im Juni 2001 durch die Cumpignia da teater Laax,

- Kunstprojekt "Stoff, eine Begegnung" von Peter Trachsel, Küblis,

- Produktion des Spielfilms "Der Code" von Hercli Bundi,

- Produktion des Spielfilms "Aufhellungen im Laufe des Tages" von Anna-Lydia Florin,

- Produktion des Dokumentarfilms "Toni el Suizo - 100 Brücken für Mexiko" über Beat Anton Rüttimann, Pontresina, von Philippe Grand,

- Herausgabe des Buchs "Pennarias/Schreibfedereien" von Jacques Guidon,

- Herausgabe des Buchs "Raschledas dal Schlarigna d'üna vouta",

- Herausgabe des "Ischi" 2001 ("La spina ella spatla" von Gion Deplazes) durch die Romania,

- Herausgabe eines Gedichtbands von Leta Semadeni, Zuoz,

- Herausgabe des Fotobuchs "To the Happy Few" von Dino Simonett, und

- Herausgabe des Wander- und Kulturführers "Via Spluga" von Kurt Wanner.

Neuer Name: Amt für Jagd und Fischerei

Die Tage der Bezeichnung "Jagd- und Fischerei-Inspektorat" sind gezählt. Ab Anfang 2002 lautet diese nämlich "Amt für Jagd und Fischerei" (AJF), italienisch: "Ufficio per la caccia e la pesca" (UCP), romanisch: "Uffizi da chtscha e pestga" (UCP). Die Gesetzgebung im Bereich der Jagd und Fischerei hat sich in den letzten 15 Jahren markant verändert, die Aufgaben des Jagd- und Fischerei-Inspektorats sind laufend erweitert worden. Insbesondere wurden ihm zahlreiche ökologische Aufgaben übertragen. Mit dem neuen Namen soll der umfassende Aufgabenbereich zum Ausdruck gebracht werden.

Aus den Gemeinden

Die Bauprojekte betreffend Umbau und Sanierung des Dorf-Schulhauses sowie des "Roten Schulhauses" in Thusis werden definitiv genehmigt. An die anrechenbaren Kosten von insgesamt 1.4 Millionen Franken werden Kantonsbeiträge von 17.5 Prozent zugesichert.

Das Vorprojekt betreffend Umbau und Erweiterung von Schule und Kindergarten in Valendas wird grundsätzlich genehmigt. Anrechenbare Kosten rund 2.5 Millionen Franken, in Aussicht gestellte Kantonsbeiträge 40 Prozent.

Das forstliche Integralprojekt Trun wird genehmigt. An die Gesamtkosten von rund 4.4 Millionen Franken werden Kantonsbeitrage von annähernd 950'000 Franken zugesichert.

Das Projekt für die Erweiterung der Parkplatz-Anlage auf dem Areal der Mövenpick-Raststätte-Heidiland-AG an der A13 in Maienfeld wird genehmigt. Es wird mit Kosten von etwa 500'000 Franken gerechnet, von denen der Kanton einen Drittel übernimmt.

Für verschiedene Strassenbau-Projekte im Kanton werden Kredite im Gesamtbetrag von 26.2 Millionen Franken freigegeben (Kommunikationsanlagen auf der San-Bernardino-Route, Strassenbelag und Leitplanken A13 zwischen Fuchstobel und Medels i.Rh., Korrektion Malojastrasse zwischen Coltura und Promontogno, Brücke übers Buchwald-Tobel an der Safienstrasse, Unterhalt Brigelserstrasse, Erneuerung Reischen innerorts, Erneuerung Tunnel Starlera an der Averserstrasse, Ausbau Lugnezerstrasse im Bereich Val Miedra-Vrin, Belag Inner Heinzenberg, Unterhalt Brücke über das Castieler Tobel).

Gremium: Regierung

Quelle: dt Standeskanzlei Graubünden

Data: 05.04.2001

Coordinar la scolaziun en ils fatgs da sanadad e socials

La scola professiunala da sanadad e tgira da malsauns, la scola da dunnas dal Grischun, la scola interconfessiunala da sanadad e tgira da malsauns dal Grischun e la scola grischuna per tgira duain vegnir transferidas en in nov center da scolaziun per professiuns dals fatgs da sanadad e socials. Quatter scolas (dus uffizis e duas fundaziuns) da differenta grondezza, structura ed activas en differents secturs centrals fusiuneschan ad ina nova scola. La regenza piglia enconuschientscha dal nov concept per transferir las quatter scolas en ina nova structura. Quest concept è vegnì elavurà d'ina giunta da project e da las direcziuns da las quatter scolas. El cuntegna ils princips ils pli impurtants e las directivas da planisaziun. La nova scola vegn structurada en centers da prestaziun che correspundan als stgalims da furmaziun. Ella duai vegnir concepida integrond tut ils collavuraturs e las collavuraturas da fin uss da las quatter scolas. L'entschatta da la scolaziun professiunala en ils fatgs da sanadad e socials è previsa per l'onn 2004. Ordavant vegn il pievel a pudair s'exprimer davart in respectiv project da lescha.

Contribuziuns culturalas

I vegnan pajadas contribuziuns e garanzias da deficit d'in import total da 203'500 francs a las suandantas ovras ed occurrenzas culturalas:

- represchentaziun da l'opera "Don Giovanni" da Wolfgang Amadeus Mozart tras l'uniun Schloss Oper Haldenstein dals 10 fin ils 26 d'avust 2001,

- retscha da concerts "Wald Haus Musik" dals 14 fin ils 28 da fanadur 2001 a Flem,

- ediziun d'in DC e d'ina cronica tras il chor viril Breil a chaschun da ses giubileum da 100 onns,

- program d'occurrenzas da la Klibühni da l'avrigl fin il december 2001,

- otgavels dis da las culturas alpinas a Tusaun dals 21 fin ils 26 d'avust 2001,

- trais exposiziuns d'art moderna la stad/l'atun 2001 en la "Rimessa Castelmur" a Stampa/Coltura,

- exposiziuns "Die Schaukel" ed "Aus Sammlungen" durant l'onn 2001 en la chasa melna a Flem,

- exposiziun "Der Freistaat der drei Bünde - seine grosse Bedeutung im europäischen Geschehen" dals 22 da fanadur fin ils 17 d'avust en la Chesa Planta a Zuoz,

- represchentaziuns dal toc "Zisca" il fanadur 2001 en set lieus dal chantun tras la gruppa da teater "Palc ladin",

- represchentaziuns dal toc "Ei catscha la primavera" ("Frühlings Erwachen" da Frank Wedekind) il zercladur 2001 tras la Cumpignia da teater Laax,

- project d'art "Stoff, eine Begegnung" da Peter Trachsel, Küblis,

- producziun dal film dramatic "Der Code" da Hercli Bundi,

- producziun dal film dramatic "Aufhellungen im Laufe des Tages" dad Anna-Lydia Florin,

- producziun dal film documentar " Toni el Suizo - 100 Brücken für Mexiko" davart Beat Anton Rüttimann, Puntraschigna, da Philippe Grand,

- ediziun dal cudesch "Pennarias/Schreibfedereien" da Jacques Guidon,

- ediziun dal cudesch "Raschledas dal Schlarigna d'üna vouta",

- ediziun dal "Ischi" 2001 ("La spina ella spatla" da Gion Deplazes) tras la Romania,

- ediziun d'in tom da poesias da Leta Semadeni, Zuoz,

- ediziun d'in cudesch da fotografias "To the Happy Few" da Dino Simonett, ed

- ediziun dal guid da viandar e da cultura "Via Spluga" da Kurt Wanner.

Nov num: uffizi da chatscha e pestga

Ils dis da la denominaziun "inspecturat da chatscha e pestga" èn quintads. A partir da l'entschatta da l'onn 2002 sa cloma quel "uffizi da chatscha e pestga" (UCP), talian: "Ufficio per la caccia e la pesca" (UPC), tudestg: "Amt für Jagd und Fischerei" (AJF). La legislaziun sin il sectur da la chatscha e pestga è sa midada marcantamain ils davos 15 onns, las incumbensas da l'inspecturat da chatscha e pestga èn s'extendidas pli e pli. Spezialmain ha el survegnì numerusas incumbensas ecologicas. Il nov num duai exprimer il vast champ d'incumbensas.

Da las vischnancas

Ils projects da construcziun pertutgant la renovaziun e sanaziun da las chasa da scola en il vitg sco er da la "chasa da scola cotschna" a Tusaun vegnan approvads definitivamain. Als custs imputabels da totalmain 1.4 milliuns francs vegnan empermessas contribuziuns chantunalas da 17.5 pertschient.

Il project preliminar concernent la renovaziun e l'engrondiment da la scola e da la scolina a Valendau vegn da princip approvà. Custs imputabels var 2.5 milliuns francs, contribuziuns chantunalas empermessas 40 pertschient.

Il project forestal integral Trun vegn approvà. Als custs totals da var 4.4 milliuns francs vegnan empermessas contribuziuns chantunalas da circa 950'000 francs.

Il project per l'amplificaziun dal parcadi sin l'areal dal restaurant d'autostrada Mövenpick-Heidiland-SA a la A13 a Maiavilla vegn approvà. Igl è da quintar cun custs da var 500'000 francs, dals quals il chantun surpiglia in terz.

Per differents projects da construcziuns da vias en il chantun vegnan dads libers credits d'in import total da 26.2 milliuns francs (installaziuns da communicaziun sin la ruta dal San Bernardin, cuvrida e saivs directivas sin la A13 tranter Fuchstobel e Medel (Valragn), correctura da la via dal Malögia tranter Coltura e Promontogno, punt sur il vallun Buchwald sin la via da Stussavgia, mantegniment da la via da Breil, renovaziun entaifer il vitg da Reschen, renovaziun dal tunnel Starlera sin la via d'Avras, amplificaziun da la via da la Lumnezia en il sectur Val Miedra-Vrin, cuvrida Mantogna interiura, mantegniment punt sur il vallun da Castiel).

Gremi: regenza

Funtauna: rg chanzlia chantunala dal Grischun

Data: 05.04.2001